kardosdrur/scandi-wiki huggingface dataset:
Voice-over

Voice-over, eller voice over, er en betegnelse for narrativ indtaling på film, tv, radio, teater og præsentationer. Den indtales enten direkte/live eller som optaget på forhånd. Det anvendes i spillefilm, tv-udsendelser, radioudsendelser, hjemmesider, reklamer i tv/radio mv. Indtaleren kan både være synlig på skærmen eller ikke, og derfor ofte omtalt som "off-camera"-kommentering. Eksempler på brug af voice-over er i tv-programmer som "Airport" og "X-Factor" samt animationsfilm og tegnefilm. En voice-over indtales hovedsageligt af en radio- eller tv-journalist, en skuespiller eller en professionel indtaler.

En voice over indtales som oftest i et lydstudie, der er specielt designet med lydisolering og akustisk kontrol som vigtigste faktorer. Det tilstræbes at optagelsen er fri for alle former for bagrundsstøj og rumklang. En typisk voice over optagelse inkluderer indtaleren selv, en lydtekniker og evt. en instruktør. Lydteknikeren har til opgave at optage det indtalte i en god lydkvalitet samt at varetage redigering og nedmixning af den færdige produktion. Instruktørens opgave er at sørge for, at manuskriptet indtales korrekt i henhold til faktorer som udtale, stemning, timing mv. Er indtalingen af kommerciel natur, f.eks. en reklame, er det ikke unormalt at en eller flere repræsentanter for kunden også er til stede under optagelsen.

I Danmark benyttes begreberne "voice over" og "speak" i flæng. Ordene dækker næsten over det samme, dog med den forskel, at brugen af ordet "speak" dækker over en bredere betegnelse end "voice-over". Hvis der f.eks. lægges en professionel indtaling på et voice-response system, er det ikke 'lyd over noget andet', men et rent "speak". En indtaling på en dokumentarfilm el.lign. er 'lyd over billeder'. Her er den korrekte betegnelse altså "voice over". I Danmark kaldes en indtaler af voice-over ofte en "speaker".
 
Der findes mange firmaer i Danmark, der tilbyder professionelle stemmer til voice-over produktioner. Der findes også en lang række free-lancere, der indtaler speak og voice-over i enten eget studie eller i et studie valgt af kunden/producenten.

På screenplays er 'voice over-artists' markeret som "V.O." bag rollens navn.

Film
Tv-produktion
Teater
Radio
Bruce Chatwin

Bruce Chatwin (13. maj 1940 i Sheffield – 18. januar 1989 i Nice), var en britisk forfatter.

Liv 
Han var en ekspert i impressionisme for det engelske auktionhus Sotheby's da hans syn begyndte at svigte, muligvis på grund af overanstrengelse. Chatwins øjenspecialist anbefalede ham at tage på en lang ferie. Efter et besøg til Sudan sagde han op og begyndte at studere arkæologi.

I 1972 blev han ansat som ekspert i kunst og arkitektur ved Sunday Times Magazine, hvor han skrev mange artikler og interviewede André Malraux og Nadezjda Mandelsjtam. Han sagde op i 1974 ved at sende et telegram: "Have gone to Patagonia" ("Er taget til Patagonien"). Rejsefortællingen han skrev der, In Patagonia, blev en stor succes.

Derefter skrev han flere romaner og rejsefortællinger, som er beundret for deres elegante stil og fortællerkunst.

Han døde af AIDS i 1989.

Bibliografi

Værker oversat til dansk

Eksterne henvisning 
 Bruce Chatwin hjemmeside – på engelsk 

Romanforfattere fra Storbritannien
Journalister fra Storbritannien
Rejsebogsforfattere fra Storbritannien
Transilvanian Hunger

Transilvanian Hunger er det fjerde album af det norske black metal-band Darkthrone, som blev udgivet i 1994 gennem Peaceville Records. Det er deres første album uden deres guitarist Zephyrous. Nocturno Culto overtog derved positionen som både guitarist og bassist fra dette tidspunkt af i deres karriere. Nogle af omslagene havde noterne "Norsk arisk black metal" som senere hen blev fjernet fra efterfølgende tryk af albummet da det mentes at være for kontroversielt. De sidste fire sangtekster er skrevet af Varg Vikernes fra Burzum.

Albummet blev genudgivet i 2003 som en digipak med videointerview.

Spor 
"Transilvanian Hunger" – 6:10
"Over Fjell Og Gjennom Torner" – 2:29
"Skald Av Satans Sol" – 4:29
"Slottet I Det Fjerne" – 4:45
"Graven Tåkeheimens Saler" – 4:59
"I En Hall Med Flesk Og Mjød" – 5:13
"As Flittermice As Satans Spys" – 5:56
"En Ås I Dype Skogen" – 5:03

Fodnoter 

Album fra 1994
Darkthrone-album
The Last Tour on Earth

The Last Tour On Earth er en live-cd fra 1999 med rock/metal-bandet Marilyn Manson.

Tracklisten 

 Inauguration Of The Mechanical Christ 
 The Reflecting God 
 Great Big White World 
 Get Your Gunn 
 Sweet Dreams/Hell Outro 
 Rock Is Dead 
 The Dope Show 
 Lunchbox 
 I Don't Like The Drugs (but The Drugs Like Me) 
 'Antichrist Superstar  The Beautiful People  Irresponsible Hate Anthem  The Last Day On Earth 
 Astonishing Panorama Of The Endtimes '
 Coma White 
 Get My Rocks Off 
 Coma White Acoustic 
 A Rose And A Baby Ruth 

Eller:

 Inauguration Of The Mechanical Christ 
 The Reflecting God 
 Great Big White World 
 Get Your Gunn 
 Sweet Dreams/Hell Outro 
 Rock Is Dead 
  The Dope Show 
 Lunchbox 
 I Don't Like The Drugs (but The Drugs Like Me) 
 Antichrist Superstar 
 The Beautiful People 
 Irresponsible Hate Anthem 
 The Last Day On Earth 
 Astonishing Panorama Of The Endtimes 

Alt efter hvad for en udgave man har af den.

Sangene er hentet fra cd'erne:
Portrait of an American Family, Smells like Children, Antichrist Superstar, og Mechanical Animals.

Album fra 1999
Marilyn Manson-album
A.C. Monza

Associazione Calcio Monza er en italiensk fodboldklub fra byen Monza. Klubben spiller i Serie A.

Monza, A.C.
Etableret i 1912
Monza
Serie C

Serie C (tidligere kendt som Lega Pro Prima Divisione) er den tredje bedste række i italiensk fodbold. Den er placeret under Serie A og Serie B, og efterfølges af Lega Pro Seconda Divisione. Indtil 2008-sæsonen var rækken kendt som Serie C1.

Der er i alt 59 hold i rækken, fordelt i gruppe A, B og C efter geografiske hensyn. Vinderen af hver række rykker direkte op i Serie B, mens rækkernes nummer to til fem, spiller play-off om de sidste to pladser. I alt rykker der fire hold op i Serie B.

Historie 
Før 1978-79 sæsonen var der kun tre rækker i det professionelle italienske ligasystem, hvor Serie C var den tredjehøjeste. I 1978 besluttede man at opdele rækken i Serie C1 og Serie C2, hvor C2 blev den fjerdehøjeste professionelle fodboldrække i landet.

Eksterne henvisninger 
 Lega Pro Prima Divisione officielle hjemmeside 

Fodbold i Italien
Fodboldligaer
Fodbold i Italien

Fodbold er en af de mest populære sportsgrene i Italien. Italien er en af de mest succesrige fodboldnationer i Europa, med fire VM-titler og 27 større trofæer i europæiske fodboldturneringer. 

Den bedste liga for klubhold hedder Serie A. Den efterfølges af Serie B, Lega Pro Prima Divisione, Lega Pro Seconda Divisione m.fl.

Juventus og andre storklubber var i 2006 involveret i en korruptionsskandale, der blandt andet kostede omnævnte klub en sæson i Serie B.
Coma White

"Coma White" er en sang fra Marilyn Mansons album Mechanical Animals (1998).
Sangen handler om en pige, der har et svært liv, og som kompenserer ved at tage stoffer. Men Marilyn Manson, som selv er stofafhængig, synger at stoffer kun gør problemerne værre: "But all the drugs in this world, won't save her from herself."

Rocksange
Sange fra 1998
Sange fra USA
SS Great Western

[[File:Joseph Walter - The 'Great Western'.jpg|thumb|SS Great Western' på maleri af Joseph Walter, ca. 1843]]
Hjuldamperen SS Great Western''' blev bygget i 1837 som det første dampskib specifikt designet til at krydse Atlanterhavet. Det gjorde det som hurtigste skib nogensinde den 23. april 1838, hvorved skibet vandt det presitgefyldte Blå bånd. Dagen forinden havde SS Sirius gennemført den første transatlantisk overfart udelukkende på dampkraft, der dog havde taget ca. 3 dage længere.Great Western'' blev designet af geniet og jernbaneingeniøren Isambard Kingdom Brunel og var et egetræsskroget dampskib med sidehjul, 72 m lang og med plads til 148 passagerer. Det var bygget med 4 master til hjælpesejl, der kunne bruges som ekstra fremdrift eller stabilisering i hårdt vejr.

Noter

Eksterne links 

Great Western
Great Western
Ginger Fish

Ginger Fish Kenneth Robert Wilson (født den 28. september 1966) er trommeslager i det amerikanske heavy metalband Rob Zombie, hvor han afløste Sara Le Lucas i 1995; han har spillet for bandet lige siden.

Eksterne kilder/henvisninger 

 Ginger Fish' websted

Trommeslagere fra USA
Michael Apted

Michael Apted (født 10. februar 1941, død 7. januar 2021) var en engelsk filminstruktør.

Apted begyndte sin karriere på tv. Han arbejdede på Coronation Street i 1963-64 og instruerede de tre første episoder af Rome.

Han er bedst kendt for en serie af dokumentarfilm, der følger en gruppe britiske børn igenmen årene – Seven Up! når de var 7 år gamle, Seven Plus 7 når de var 14 år gamle, 21 Up når de var 21 år gamle osv. (Den første i serien var instrueret af Paul Almond.)

Han instruerede også James Bond-filmen The World Is Not Enough.

Filmografi 
 Seven Plus 7, 21 Up… (1971, 1978, og hver syvende år derefter)
 Coal Miner's Daughter (1980, filmbiografi af Loretta Lynn)
 Gorky Park (1983)
 Gorillas in the Mist (1988, filmbiografi af Dian Fossey)
 Rome (2006, første tre episoder)

Eksterne henvisninger 
 

Filminstruktører fra Storbritannien
Peter Bogdanovich

Peter Bogdanovich (født 30. juli 1939, død 6. januar 2022) var en amerikansk filminstruktør, der lavede en række store film fra 1960’erne og frem.

Bogdanovich var søn af immigranter, der flygtede fra Nazi-Europa, og han indledte sin karriere  som skuespiller og filmskribent. Han begyndte at instruere film under indflydelse af den franske nye bølge. Roger Corman gav Bogdanovich hans første job. Især hans film fra 1970'erne, som Sidste forestilling (1971), Du er toppen, professor! (1972) og Paper Moon (1973), er populære. Han fortsatte med at skrive om film samt spille med i film gennem hele sit liv.

I 2004 instruerede han en episode af Sopranos.

Filmografi 
Udvalgte film:
 Snigskytten (1968)
 Sidste forestilling (1971)
 Du er toppen, professor! (1972)
 Paper Moon (1973)
 Masken (1985)
 Texasville (1990)
 Infamous (2006)

Referencer

Eksterne henvisninger 
 

Filminstruktører fra USA
Jonathan Demme

Jonathan Demme (født 22. februar 1944 - 26. april 2017) var en amerikansk filminstruktør.

Han arbejdede først for Roger Corman. Han vandt en Oscar i 1991 for Ondskabens øjne.

Udvalgt filmografi 
 Caged Heat (1974)
 En mand går amok (Fighting Mad, 1976)
 Det sjette offer (Last Embrace, 1979)
 Melvin og Howard (Melvin and Howard, 1980)
 Stop Making Sense (Talking Heads-koncertfilm, 1984)
 Vild og blodig (Something Wild, 1986)
 Swimming to Cambodia (1987)
 Gift med mafiaen (Married to the Mob, 1988)
 Beloved (1988)
 Ondskabens øjne (The Silence of the Lambs, 1991)
 Philadelphia (1993)
 The Manchurian Candidate (2004)
 Neil Young: Heart of Gold (Neil Young-koncertfilm, 2006)
 Man from Plains (dokumentar om Jimmy Carter, 2007)
 Rachel Getting Married (2008)
 Neil Young Trunk Show (Neil Young-koncertfilm, 2009)

Referencer

Eksterne henvisninger 

 

Filminstruktører fra USA
Oscar for bedste instruktør
Curtis Hanson

Curtis Lee Hanson (født 24. marts 1945, død 20. september 2016) var en amerikansk filminstruktør, -producer og manuskriptforfatter. Blandt de film, han har instrueret, kan nævnes L.A. Confidential (der indbragte ham en Oscar for bedste filmatisering), Wonder Boys, 8 Mile og I dine sko.

Filmografi 
 The Dunwich Horror (1970) - manuskript
 Sweet Kill (1972) - manuskript og instruktion
 Den tavse makker (The Silent Partner, 1978) - manuskript
 The Little Dragons (1980) - instruktion og produktion
 White Dog (1982) - manuskript
 Jeg har aldrig fået noget (Losin' It, 1983) - instruktion
 Never Cry Wolf (1983) - manuskript
 The Children of Times Square (tv-film, 1986) - instruktion og manuskript
 The Bedroom Window (1987) - instruktion og manuskript
 Evil Town (1987) - instruktion
 Bad Influence (1990) - instruktion
 The Hand That Rocks the Cradle (1992) - instruktion
 The River Wild (1994) - instruktion
 L.A. Confidential (1997) - instruktion, manuskript og produktion (filmen vandt Bodilprisen for bedste amerikanske film i 1998)
 Wonder Boys (2000) - instruktion og produktion
 8 Mile (2002) - instruktion og produktion
 Orkidé-tyven (Adaptation, 2002) - skuespiller
 I dine sko (2005) - instruktion og produktion
 Lucky You (2007) - instruktion, manuskript og produktion
 The Big Year (2011) - produktion
 Chasing Mavericks (2012) - instruktion (sammen med Michael Apted) og produktion

Eksterne henvisninger

Noter 

Filminstruktører fra USA
Oscar for bedste filmatisering
Andrea Ypsilanti

Andrea Ypsilanti (født 8. april 1957 i Rüsselsheim), er en tysk politiker (SPD). 

Hun er formand for SPD-gruppen i landdagen i den tyske delstat Hessen.

Eksterne henvisninger 

 Andrea Ypsilantis Hjemmeside 

Politikere fra SPD
Personer fra Hessen
Soul (spilserie)

Soul er en våben-baseret fighting spilserie, originalt udviklet af Namco. Seriens historie har udviklet sig omkring et sværd, som efter flere år at have gennemført blodige ritualer, har fået sin egen sjæl. Dette sværd kaldes Soul Edge (På dansk: Sjæle Klinge). Med et stykke af dette sværd, blev smedet et sværd skabt til at ødelægge Soul Edge, dette sværd blev kaldt Soul Calibur.

Alle spil før Soul Calibur III, blev originalt udviklet til arkaderne, men blev senere porteret til diverse spilkonsoller. De porterede konsol-versioner er kendt for deres ekstra funktioner som nye spilbare figurer, galleri, våbendemonstrationer og ikke mindst story mode. Det var kun Soul Edge der blev udviklet af Namco, mens alle de andre spil i serien er blevet udviklet af et mindre hold ejet af Namco, kaldet "Project Soul".

Spil i serien

Eksterne henvisninger 
 Officiel hjemmeside
 Officiel hjemmeside for filmen
 Project Soul Officiel hjemmeside
Neil Jordan

Neil Jordan (født 25. februar 1950 i Sligo, Irland) er en irsk filminstruktør.

Han vandt en oscar for bedste originale manuskript for The Crying Game i 1992. Han lever i Dublin.

Udvalgt filmografi 
 Angel (1982)
 Mona Lisa (1986)
 The Crying Game (1992)
 En vampyrs bekendelser (Interview with the Vampire, 1994)
 Michael Collins (filmbiografi af Michael Collins, 1996)
 The Butcher Boy (1997)
 Byzantium (2012)

Eksterne henvisninger 

 
 

Filminstruktører fra Irland
Maya Angelou

Maya Angelou, født Marguerite Ann Johnson (4. april 1928 i Saint Louis, Missouri, USA - 28. maj 2014 i Winston-Salem, North Carolina, USA), var en amerikansk digter, forfatter, skuespiller, instruktør og aktivist. Hun vandt talrige priser og æresbevisninger og var bl.a. nomineret til en pulitzerpris for sin roman I Know Why the Caged Bird Sings. Hun var især kendt for seks selvbiografiske eller autofiktionelle værker om hendes barndom og tidlige ungdom.
I 1950'erne var hun medlem af Harlem Writers Guild og var samtidig aktiv i den amerikanske borgerrettighedsbevægelse

Siden 1991 underviste hun som professor på Wake Forrest University i North Carolina.

Barndom 
Angelous oprindelige navn var Margurite Johnson. Hendes far var dørmand, mens hendes mor startede som ejendomsmægler og senere uddannede sig til operationssygeplejerske. Det var hendes storebror, der gav hende kælenavnet Maya, som Angelou valgte som sit officielle kunstnernavn. Forældrene blev skilt i 1931, og børnene sendtes til Arkansas for at bo hos deres farmor.

Noter

Eksterne henvisninger 

 

Maya Angelou once said: “I’ve learned that people will forget what you said, people will forget what you did, but people will never forget how you made them feel.”

Romanforfattere fra USA
Skuespillere fra Missouri
Filminstruktører fra USA
Digtere fra USA
Aktivister fra USA
Kvindernes æresgalleri i USA
Personer fra St. Louis
Lars Harms

Lars Harms (født 8. november 1964 i Husum) er en nordfrisisk politiker, der repræsenterer Sydslesvigsk Vælgerforening (SSW). 

Lars Harms er født og opvokset i Husum, hvor han også tog studentereksamen. Han læste økonomi i Kiel og Koblenz og blev derefter leder af turistkontoret i Heide. Lars Harms har siden 1989 været medlem af Sydslesvigsk Vælgerforening. Samtidig er han medlem af landsstyrelsen for den nordfrisiske kulturforening Friisk Foriining. Siden 1998 har han været kommunerådsmedlem i Koldenbyttel ved Frederiksstad og kredsdagmedlem i Nordfrisland. 2000 blev han for første gang valgt i den slesvig-holstenske landdag. I delstatsparlamentet var han fra 2009 til 2012 SSW-gruppens parlamentariske forretningsfører. Efter at Anke Spoorendonk blev kultur- og justitsminister i juni 2012 overtog Lars Harms posten som gruppeformand. Han er derudover ansvarlig for landdagsgruppens finans-, erhvervs- og trafikpolitikk. 

Lars Harms har også udarbejdet friserloven, der fremmer den tysk-frisiske tosprogethed i Nordfrisland. Hans kollegaer i landdagsgruppen er Flemming Meyer og Jette Waldinger-Thiering.

Eksterne henvisninger 

 Lars Harms hjemmeside 
 Landdagen Slesvig-Holsten

Referencer 

Nordfrisere
Politikere fra SSW
Personer fra Husum (Slesvig)
Medlemmer af landdagen i Slesvig-Holsten
Patrice Leconte

Patrice Leconte (født 12. november 1947) er en fransk filminstruktør.

Han begyndte at arbejde i filmindustrien i 60'erne, men opnåede sin gennembrudsfilm i 1989 med Monsieur Hire.

Udvalgte film 
 Monsieur Hire (fra en Simenon-roman, 1989)
 Le Mari de la coiffeuse (1990)
 Ridicule (1996)
 La Veuve de Saint-Pierre (Saint-Pierres Enke)(2000)
 Mand fra toget (L'homme du train) (2002)
 Min bedste ven (Mon meilleur ami) (2006)

Eksterne henvisninger 
 

Filminstruktører fra Frankrig
Personer fra Paris
César for bedste instruktør
Richard Attenborough

Richard Attenborough (29. august 1923 – 24. august 2014) var en britisk skuespiller og filminstruktør.

Han vandt to Oscars for Gandhi i 1982.

Fra 1987 til sin død var han Goodwill-ambassadør for UNICEF. En af hans døtre døde i Jordskælvet i Det Indiske Ocean i 2004. Han var storebror til Sir David Attenborough.

Udvalgte film

Som instruktør 
 Gandhi (1982)
 Chaplin (1992)
 Shadowlands (filmbiografi af C.S. Lewis, 1993)
 Grey Owl (1999)

Som skuespiller 
 Den store flugt (film fra 1963) (1963)
 Jurassic Park (1993)
 The Lost World: Jurassic Park (1997)
 Elizabeth'' (1998)

Referencer

Eksterne henvisninger 

 

Filminstruktører fra Storbritannien
Oscar for bedste instruktør
Personer fra Cambridge
Wayne Wang

Wayne Wang (født 12. januar 1949) er en kinesisk-amerikansk filminstruktør.

Han vandt Bodilprisen for bedste amerikanske film for Smoke i 1996.

Udvalgte film 
 Chan is Missing (1982)
 The Joy Luck Club (fra en Amy Tan-roman, 1993)
 Smoke (1995)

Eksterne henvisninger 
 

Filminstruktører fra USA
Filminstruktører fra Kina
Bruce Beresford

Bruce Beresford (født 16. august 1940) er en australsk filminstruktør som også arbejder i USA.

Han er blevet nomineret for oscars flere gange, men har aldrig vundet.

Udvalgte film 
 Don's Party (1976)
 Breaker Morant (1980)
 Crimes of the Heart (1986)
 Driving Miss Daisy (1987)
 Paradise Road (1997)

Eksterne henvisninger 
 

Filminstruktører fra Australien
István Szabó

István Szabó (født 18. februar 1938 i Budapest) er en af ungarsk filminstruktør. Han vandt, som den første ungarer, en oscar for bedste udenlandske film for Mephisto i 1981.

Udvalgte film 
 Mephisto (1981)
 Oberst Redl (1984)
 Hanussen (1988)
 Sunshine (1999)
 Taking Sides (om den tyske dirigent Wilhelm Furtwängler, 2001)
 Zárójelentés (2020)

Eksterne henvisninger 
 

Filminstruktører fra Ungarn
Personer fra Budapest
Crottendorf

Crottendorf er en kommune ved floden Zschopau som efter Kreisreformen i 2008 er en del af Erzgebirgskreis i den tyske delstat Sachsen. Førhen var den en del af landkreis Annaberg.

Crottendorf ligger i Erzgebirge ved den nordlige udløber af Fichtelbergs, ved begyndelsen af Zschopaudalen. Kommunern har en gennemsnitlig højde på 650 m . Mod øst ligger den på bjergene Schießbergs (795 m) og Liebensteins (756 m) skråninger , og mod vest grænser den med eng- og hedestrækninger til foden af det 807 meter høje Scheibenberg (807 m).
Sam Anderson

Sam Anderson (født 13. maj 1945 i Wahpeton, USA) er en amerikansk skuespiller.

Anderson har medvirket i adskillige tv-serier og enkelte film, blandt andet som Bernard Nadler i Lost.

Fjernsyn 
 From The Earth To The Moon (HBO miniseries) – Thomas Paine, tredje adminstrator af NASA
 CSI: Miami – Sæson 1 episode 1
 WKRP in Cincinnati – Spillede varierede karakterer.
 St. Elsewhere – Mr McGrath
 T.J. Hooker – Leo Santee
 Hill Street Blues – Kenny Sterling
 Dallas – Inspektør Frank Howard
 Magnum, P.I. – Ray Jones
 The Golden Girls – Mr Meyer
 21 Jump Street
 Growing Pains – Willis Dewitt
 Perfect Strangers – Mr Sam Gorpley
 Star Trek: The Next Generation – Assisten manager i episoden "The Royale"
 Alien Nation – Thomas Edison i episoden "The Game"
 Picket Fences – FBI Agent Donald Morrell
 The Adventures of Brisco County, Jr. – Simon Wolfe i episoden "Brooklyn Dodgers"
 The Pretender – Dr. Curtis Sæson 2 "Over the Edge"
 The Stand – Whitney Horgan
 Millennium – Agent Jack Pierson
 The X-Files – Leamus i episoden "The Pine Bluff Variant"
 Friends – Dr. Harad
 Ally McBeal – Mark Harrison
 Angel – Holland Manners
 ER – Dr. Jack Kayson
 Married to the Kellys – Bill Kelly
 Everybody Loves Raymond – Agent Garfield
 Lost – Bernard Nadler
 Nowhere Man – Memory man in "Through a Lens Darkly"
 Sam Anderson and Mike Chille Variety Hour
 Malcolm in the Middle – Politi komminsær
 Grey's Anatomy – Michael

Film 
 La Bamba -- Mr. Ludwig
 Critters 2 – Mr. Morgan
 Forrest Gump – Hancock
 Permanent Midnight – Dr. Olsen
 Slackers – Charles Patton
 Hot Shots: part Deux- General jones

Eksterne henvisninger 

 

Skuespillere fra North Dakota
Tv-skuespillere fra USA
Mogens Landsvig

Mogens Landsvig (født 26. maj 1923 - 19. oktober 2015) var en dansk musiker og radiovært, der særlig er kendt fra Danmarks Radios ønskeprogram Det ville glæde mig at høre. 

Han spillede både guitar og kontrabas, debuterede som professionel 1945 med Helge Jacobsens orkester i Skandia og senere på etablissementer som Valencia, Giraffen og ABC-teatret med bl.a. Jørn Grauengaards orkester. Han var programvært 1966-91 i Danmarks Radio med især ønskeprogrammerne Giro 413 og Det ville glæde mig at høre. 

Hans store interesse for dansk revyhistorie knyttede ham til Morskabsmuseet på Frederiksberg, og han har tilrettelagt cd-serien Den danske revy 1900-1950. Landsvig lavede også parodi på sine egne radioprogrogrammer på Monrad & Rislunds Next Stop Pladderballe fra 1992, hvor Landsvig binder pladen sammen med "radioprogrammet" "Af indlysende årsager hører man aldrig".

Kilder

Eksterne henvisninger 
 

Radioværter fra Danmark
Ansatte i DR
Mads Odgård

Mads Odgård (født 25. september 1960) er en dansk industriel designer.

Odgård har gået på både Skolen for Brugskunst (nu Danmarks Designskole), arkitektskolen og taget kurser på en kunstskole i Schweiz, men havde ikke færdiggjort sin uddannelse, da han brød igennem som designer. Det skete som 27-årig, da han designede en serie bestik for Raadvad. Han har også gået på Kunstakademiets Arkitektskole.

Mads Odgård driver i dag sin egen tegnestue. Blandt kunderne er Louis Poulsen, Holmegaard, Rosti og Aida. Han arbejder primært med minimalistisk design.

Referencer

Eksterne henvisninger 
 

Personer i Kraks Blå Bog
Industrielle designere fra Danmark